送楊傑
作者：蘇軾
朝代：宋

paragraphs: 天門夜上賓出日，萬里紅波半天赤。
歸來平地看跳丸，一點黄金鑄秋橘。
太華峰頭作重九，天風吹灧黄花酒。
浩歌馳下腰带鞓，醉舞崩崖一揮手。
神遊八極萬緣虛，下視蚊雷隠污渠。
大千一息八十返，笑厲東海騎鯨魚。
三韓王子西求法，鑿齒彌天兩勍敵。
過江風急浪如山，寄語舟人好看客。